**גרנד פרי סינגפור** הוא מרוץ גרנד פרי, המתקיים אחת לשנה כחלק מסבב מרוצי אליפות הפורמולה 1. המרוץ מתקיים במסלול רחוב באזור מתחם מרינה ביי ובשנת 2008 היה המרוץ הראשון באליפות שהתקיים בלילה. בין השנים 1966–1973 התקיים המרוץ כחלק מאליפות הפורמולה ליברה. בשנת 2008 הצטרף כחלק מאליפות הפורמולה 1. פרננדו אלונסו, נהגה של קבוצת רנו, היה המנצח הראשון במרוץ.

היסטוריה
--------

### פורמולה ליברה

במרוץ התקיים לראשונה בשנת 1961 בשם "*Orient Year Grand Prix*". שנה לאחר מכן שונה שם המרוץ ל*גרנד פרי מלזיה*. לאחר קבלת העצמאות של סינגפור בשנת 1965 שונה שם המרוץ ל*גרנד פרי סינגפור*. המרוץ חדל להתקיים אחרי שנת 1973 בשל מספר סיבות: עלייה בעומס התחבורה, הסכנות הבטיחותיות ואי הנוחות שנגרמה בשל חסימת הככבישים לטובת המרוצים

### פורמולה 1

במאי 2007 נחתם חוזה לקיום מרוץ בסינגפור במשך 5 שנים, החל מעונת 2008. חברת התקשורת הסינגפורית סינגטל (Singtel) נתנה את החסות המרכזית לאירוע. ממשלת סינגפור מימנה 60% מעלות האירוע בסך 90 מיליון דולר מתוך 150 מיליון דולר, העלות הכוללת. החום והלחות הגבוהים בסינגפור, הנגרמים עקב האקלים הטרופי והרצון להתאים לשעות השידור המקובלות למרוצים באירופה הביאו להחלטה לקיים את המרוץ כמרוץ לילה. למרות זאת, הטמפרטורה בסביבת תא הנהג יכולה להגיע עד ל-60 מעלות צלזיוס. המסלול הואר לכל אורכו על ידי 1,600 פנסים.

מרוץ הבכורה התקיים בספטמבר 2008, כמרוץ ה-15 מתוך 18 בעונה. פליפה מאסה מקבוצת פרארי זינק מהפול פוזישן, קימי רייקונן, חברו של מאסה לקבוצה, קבע את זמן ההקפה המהירה. פרננדו אלונסו, שזניק מהמקום ה-15, ניצח את המרוץ. ניקו רוזברג ולואיס המילטון השלימו את הפודיום. לקראת המרוץ בשנת 2009 נעשו מספר שינויים בשלוש הפניות הראשונות במסלול על מנת לאפשר יותר עקיפות. שינוי נוסף נעשה בפנייה מספר 10 בה מספר תאונות במהלך המרוץ הראשון. אלונסו שב וניצח את המרוץ בשנת 2010, הפעם כנהג בקבוצת פרארי. במהלך המרוץ בעונת 2015 התפרץ צופה למסלול, לאחר שטיפס על הגדר. סבסטיאן פטל ודניאל ריקארדו נאלצו לפנות בחדות על מנת להימנע מלפגוע בו. מכונית בטיחות הוזנקה למסלול והצופה נעצר על ידי המשטרה המקומית ונלקח לחקירה.

בשנת 2012 נחתם חוזה חדש לקיום המרוץ 5 שנים נוספות עד לשנת 2017. ב-2017 נחתם חוזה הארכה נוסף ל-5 שנים נוספות עד לשנת 2021.

מגפת הקורונה הובילה לביטול המרוץ בעונות 2020 ו-2021.

מנצחי המרוץ
-----------

| שנה | נהג | יצרן | אליפות | מסלול |
| --- | --- | --- | --- | --- |
| 2022 | מקסיקומקסיקו סרחיו פרס | רד בול | פורמולה 1 | מרינה ביי |
| 2021–2020 | *לא התקיים* |
| 2019 | גרמניהגרמניה סבסטיאן פטל | פרארי | פורמולה 1 | מרינה ביי |
| 2018 | בריטניהבריטניה לואיס המילטון | מרצדס |
| 2017 | בריטניהבריטניה לואיס המילטון | מרצדס |
| 2016 | גרמניהגרמניה ניקו רוזברג | מרצדס |
| 2015 | גרמניהגרמניה סבסטיאן פטל | פרארי |
| 2014 | בריטניהבריטניה לואיס המילטון | מרצדס |
| 2013 | גרמניהגרמניה סבסטיאן פטל | רד בול-רנו |
| 2012 | גרמניהגרמניה סבסטיאן פטל | רד בול-רנו |
| 2011 | גרמניהגרמניה סבסטיאן פטל | רד בול-רנו |
| 2010 | ספרדספרד פרננדו אלונסו | פרארי |
| 2009 | בריטניהבריטניה לואיס המילטון | מקלארן-מרצדס |
| 2008 | ספרדספרד פרננדו אלונסו | רנו |
| 2007–1974 | *לא התקיים* |
| 1973 | אוסטרליהאוסטרליה ורן שופן | מרס-הארט | פורמולה ליברה | תומסון רוד |
| 1972 | אוסטרליהאוסטרליה Max Stewart | מילדרן-ווגוט |
| 1971 | ניו זילנדניו זילנד גרהאם לורנס | ברבהאם-פורד |
| 1970 | ניו זילנדניו זילנד גרהאם לורנס | פרארי |
| 1969 | ניו זילנדניו זילנד גרהאם לורנס | מקלארן-פורד |
| 1968 | אוסטרליהאוסטרליה גארי קופר | אלפין–פורד |
| 1967 | סינגפורסינגפור רודני סיו | מרלין–פורד |
| 1966 | סינגפורסינגפור לי האן שנג | לוטוס-פורד |

קישורים חיצוניים
----------------

ויקישיתוף מדיה וקבצים בנושא **גרנד פרי סינגפור** בוויקישיתוף
* אתר האינטרנט הרשמי של גרנד פרי סינגפור

הערות שוליים
------------

1. 1 2  Singapore confirms 2008 night race, Formula 1.com, 11 May 2007
2. ↑  Sports In Independent Singapore
3. ↑  SingTel to sponsor first Singapore Grand Prix, Formula1.com, 16 November 2007
4. ↑  Let there be light - illuminating the Singapore Grand Prix, Formula1.com, 8 February 2008
5. ↑  Singapore to revise track for 2009 race, Autosport, 7 January 2009
6. ↑  Singapore GP track invader arrested by police, Autosport, 20 September 2015
7. ↑  Singapore extends Formula 1 GP deal until 2017, a Autosport, 22 September 2012
8. ↑  Singapore GP extends F1 deal, Eurosport, 15 September 2017
9. ↑  Singapore Grand Prix called off for 2021 calendar, Formula1.com, 4 June 2021